Source: https://www.riigiteataja.ee/akt/130042020022
Timestamp: 2020-07-12 22:32:08+00:00

Document:
Sotsiaalkaitseministri ning tervise- ja tööministri määruste muutmine – Riigi Teataja
Sotsiaalkaitseministri ning tervise- ja tööministri määruste muutmine
RT I, 30.04.2020, 22
Vastu võetud 29.04.2020 nr 21
§ 1. Sotsiaalkaitseministri 30. jaanuari 2018. a määruse nr 2 „Meetme „Lapsehoiukohtade loomine ja teenusepakkumise toetamine 0–7-aastastele lastele” ühikuhinna alusel toetuse andmise tingimused ja kord” § 8 lõiget 5 täiendatakse pärast sõna „kuud” tekstiosaga „, eriolukorrast tingitud asjaoludel kuni 30 kuud”.
§ 2. Sotsiaalkaitseministri 7. juuni 2016. a määruse nr 44 „Meetme „Tööturul osalemist toetavad hoolekandeteenused” elluviimiseks struktuuritoetuse andmise tingimused ja kord” § 7 lõiget 4 täiendatakse pärast sõna „kuud” tekstiosaga „, eriolukorrast tingitud asjaoludel kuni 36 kuud”.
§ 3. Sotsiaalkaitseministri 23. mai 2018. a määruse nr 26 „Meetme „Tööturul osalemist toetavad hoolekandeteenused” toetuse andmise tingimused uudsete lahenduste väljatöötamiseks ja elluviimiseks sotsiaalvaldkonnas” § 7 täiendatakse lõikega 31 järgmises sõnastuses:
„(31) Eriolukorrast tingitud asjaoludel võib projekti abikõlblikkuse perioodi kestus olla väiketoetuse projekti puhul kuni üheksa kuud ja põhitoetuse projekti puhul kuni 18 kuud.”.
§ 4. Tervise- ja tööministri 8. mai 2018. a määruse nr 20 „Tööalast konkurentsivõimet suurendavad teenused” § 8 lõige 5 sõnastatakse järgmiselt:
„(5) Projekti abikõlblikkuse perioodi kestus võib olla järjestikku kuni 24 kuud, eriolukorrast tingitud asjaoludel kuni 30 kuud. Käesoleva määruse § 6 lõike 1 punktis 4 nimetatud tegevuste puhul võib projekti abikõlblikkuse periood olla kuni 48 kuud.”.
§ 5. Tervise- ja tööministri 11. septembri 2015. a määruse nr 41 „Töölesaamist toetavad teenused” § 7 lõiget 5 täiendatakse pärast sõna „kuud” tekstiosaga „, eriolukorrast tingitud asjaoludel kuni 30 kuud”.
§ 6. Määrust rakendatakse tagasiulatuvalt alates 12. märtsist 2020. a.

References: § 1
 § 8

§ 2
 § 7

§ 3
 § 7

§ 4
 § 8
 § 6

§ 5
 § 7

§ 6